HERÄTYKSEN LÄPIMURTO Hermes Falcao Jr.
TUOMME EVANKELIUMIN KANSOILLE
PARANTUMISIA
PELASTUMISIA
IHMEITÄ
VAPAUTTA
KOE JEESUKSEN TOIMINTA
Yliluonnollisuus ja perhe
Tervetuloa ohjelman pariin! Olen ohjelman isäntä Hermes Falcao Jr.
Luvassa on hieno ohjelma.
Vieraana on pitkäaikaisia ystäviämme. Heillä on paljon jaettavaa.
Tervetuloa, Munday ja Jennifer Martin Nashvillestä Tennesseestä. - Kiitos.
Kiva, että tulitte.
Herra on käyttänyt heitä mahtavalla tavalla kansakunnissa ja Amerikassa.
Keskustelemme tänään yliluonnollisuudesta -
ja Pyhän Hengen toiminnasta. Siitä tulee hauskaa ja voimallista.
Uskonne rakentuu. Todistukset ovat mahtavia.
Aloitetaan Mundaysta. Kauanko olet tehnyt palvelutyötä?
Pelastuin vuonna 1999.
Pelastuin radikaalisti sekopäisestä elämäntyylistä.
Jumala tarttui minuun.
Olen tehnyt palvelutyötä 17 vuotta. Vuodesta 2000.
Mahtavaa. Entä sinä, Jennifer?
Vartuin seurakunnassa. Pelastuin 6-vuotiaana.
Jäin pois seurakunnasta pitkäksi ajaksi.
Kävin baareissa ja biletin.
Vuonna 2000 Herra veti minut takaisin.
Koin, että ellen muuta elämäntapaani, kuolema odottaa kulman takana.
Sanoin: "Jumala, jos olet todellinen, ilmesty minulle."
Jumalan läsnäolo ilmestyi huoneessani. Se muutti minut.
Annoin sydämeni kokonaan Herralle. Olin 22-vuotias.
Mahtavaa. Molemmat kohtasitte Herran vaikuttavalla tavalla.
Se on kantanut teitä sinne, missä olette nyt. Se on tosi tärkeää.
Heillä on Contagious Love Intl. -järjestö.
Mitkä ovat työnne ydinarvoja ja näky kansakunnissa ja Amerikassa?
Nykyaikana vallitsee kulttuuri, -
joka kaipaa nähdä voimaa ja yliluonnollisuutta.
Ja suoraan sanottuna sitä ei löydy monestakaan seurakunnasta.
Jumala nostaa pientä joukkoa. Tehtävämme on toimia isänä -
ja varustaa radikaalia soturiarmeijaa. Kutsumme heitä rakkaussotureiksi.
He tulevat valloittamaan kansat merkein, ihmein ja tunnusteoin.
Tiedämme, että meille on annettu jumalallinen etuoikeus vaeltaa siinä -
ja tehdä samoja tekoja kuin Jeesus ja vielä suurempiakin, -
sillä Hän meni Isän luo. Se on todellinen siunaus. - Mahtavaa.
Tahdotte jakaa saamastanne ja nostaa ihmisiä.
Olla uskon isä ja äiti monille.
Etenkin nuoret ovat kyllästyneitä uskontoon ja kirkossa käymiseen.
Tilaisuuksissa käymiseen. He haluavat Pyhän Hengen toimintaa.
Totta. Heitä ei huijata. He tietävät, mikä on todellista.
He etsivät sitä ja tunnistavat sen. - Totta.
Olemme olleet lähetysmatkoilla. Munday oli Brasiliassa.
Hänellä oli siellä voimallista. Pyhä Henki ilmestyi väkevästi. Ihmeitä.
Tahdon kysyä jotain. Monet katsojat etsivät aitoutta.
He etsivät Jumalan voiman todellista näyttäytymistä elämässään.
Aina sitä ei löydy omalta paikkakunnalta.
Mitä suosittelet sellaiselle, joka kaipaa kosketusta taivaasta -
ja vaeltamista siinä todellisuudessa?
Mutta he eivät löydä paikkakunnaltaan sitä. Mitä ehdottaisitte?
Sen sijaan että odottaa herätystä, ole herätys.
Koska ajattelen Jeesuksen tekevän...
Mitä Hän teki maan päällä ja mitä Hän tekee tänään, -
Hän antoi ihmisille luvan.
Hän lähetti ne 70 parantamaan sairaita ja ajamaan ulos riivaajia.
Lahjaksi saitte, lahjaksi antakaa.
Monilla on uskonnollisia olettamuksia, -
kuten että pitää käydä nelivuotinen seminaari, -
ennen kuin voi mennä rukoilemaan jonkun puolesta.
Tai että pitää saada siunaus papilta tai pastorilta.
Mutta Jumala voi käyttää sinua, missä oletkin.
Ei tarvitse olla täysiaikaisessa palvelutyössä. - Monet eivät ole.
Kaikilla ei ole sitä kutsua. - Meillä on erilaiset vaikutuspiirit.
Eri työpaikat. Eri kutsumukset.
Herra voi käyttää heitä juuri siellä, missä he ovat.
John Arnott tapasi sanoa Toronton herätyksessä: -
"Jos olet lääkäri, ole lääkäri. Jos olet töissä kaupassa, ole töissä kaupassa."
Aja ulos riivaajia. Herätä kuolleita. Paranna sairaita.
Pyhä Henki nostaa sukupolvea, -
jotka tietävät, että heillä on valta Kristuksessa. Haluamme välittää sitä.
Onko todistuksia, joista haluatte kertoa? Tiedän, että teillä on monia.
Minäkin rakastan Jumalan ihmeitä tekevää voimaa. Näemme ihmeitä.
Kerromme toisillemme aina todistuksia.
Onko jollain todistuksella ollut erityisesti vaikutusta, -
niin että haluatte kertoa siitä katsojille ja se rakentaa heitä.
Joku ehkä uskoo ihmeeseen, ja todistuksesta hän saa toivoa.
Ehdottomasti. Mieleeni tulee eräs. Sinullakin on ehkä joitain.
Jeesus on vuosien aikana tehnyt valtavia ihmeitä.
Tiedän, että syöpää sairastavat saavat usein leiman.
He ajattelevat: "En ikinä parane tästä."
Monet ovat parantuneet viime aikoina syövästä. - Hieno juttu.
Ensimmäinen kerta oli Englannissa vuosia sitten.
Toinen kerta oli Mansfieldissä New Yorkin osavaltiossa.
Eräällä nuorella miehellä oli neljännen asteen syöpä.
Sain tiedon sanat, jotka liittyivät keuhkoihin. Mies tuli esiin.
Hänellä oli neljännen asteen keuhkosyöpä. - Se on tappava.
Silloin ei voi tehdä enää mitään.
Katsoin miestä ja sanoin: -
"Herra sanoi, että sinä elät etkä kuole. Julistat Herran töitä."
Laskin käteni hänen päälleen. Kysyin, miltä tuntuu.
Se oli USA:ssa. - New Yorkin osavaltiossa.
Tapaan aina kysyä ihmisiltä, mitä he tuntevat ja kokevat.
Hän tunsi läsnäolon keuhkoissaan. Ensin ne menivät tunnottomiksi.
Yhtäkkiä tunto palasi. Kaikki kipu lähti. Hän pystyi hengittämään kivutta.
Kahden päivän kuluttua hän meni lääkäriin.
Lääkäri teki tutkimukset. Kehosta ei löytynyt ainoatakaan syöpäsolua.
Kiitos Herralle!
Se avasi lääkärin silmät evankeliumin voimalle.
Lääkäri kysyi: "Miten tämä tapahtui? Mitä teit?"
Neljäs aste on kuolemanvakava.
Yhtäkkiä mies oli terve. Uskomaton Jumalan ihme.
Lääkäri ei ollut uskossa. "Miten tämä tapahtui?"
Mies vastasi: "Menin kokoukseen. Evankelista rukoili puolestani.
Tulin uskosta terveeksi."
Lääkäri: "Hän saa ensi kerralla rukoilla muidenkin syöpäpotilaideni puolesta."
Se on siunaus. Se avaa oven. Ihmiset näkevät, -
että on olemassa rakastava Jumala, joka haluaa parantaa ja siunata.
On voimallista, kun lääkäri vahvistaa syövän parantuneen ihmeen kautta.
Se avaa oven evankeliumille.
Siksi rakastan Jumalan ihmeitä tekevää voimaa.
Se avaa tien evankeliumille ihmisten luo. Kun ihminen näkee, -
mitä muuta hän voi sanoa?
Hän sanoo: "Ihmeellistä. On olemassa parantava Jumala."
Aivan. Aitoa kokemusta, kohtaamista ja todistusta ei voi kiistää.
Jos joku katsoja janoaa sitä, -
voit lähestyä Jumalaa ja Hän lähestyy sinua.
Voit saada kohtaamisen, kokemuksen ja Jumalan parantavan kosketuksen, -
missä ikinä tätä katsotkin, tälläkin hetkellä.
Tunnen voitelun nytkin, kun keskustelemme tästä todistuksesta.
Todistus rakentaa uskoa.
Usko tulee kuulemisesta, kuuleminen Jumalan Sanasta, sanoo Raamattu.
Kun kerromme, mitä Jumala tekee, syntyy ihmeiden ilmapiiri.
Olen nähnyt sen omassa palvelutyössäni yhä uudelleen.
Kun kerromme todistuksia, yleisöt tai tv-katsojat saavat lisää uskoa.
Herra kaksinkertaistaa ihmeen.
Tätäkin voi katsoa joku, jolla on syöpä.
Lääkäri on luovuttanut. Lääkkeet eivät auta.
Rukoilemme ohjelmassa ja uskomme, että Herra antaa ihmeitä kaikkialle.
Uskomme, että tulee kiitosaiheita, miten ihminen on parantunut -
syövästä tai kuuroudesta, miten Herra ohjaakin.
On voimallista myös, miten Herra on antanut teille tiedonsanoja.
Haluatteko kertoa niistä?
Tiedonsanat avaavat sydämiä. Kertoisitteko niistä? - Ehdottomasti.
Paavali sanoo, että voitte puhua kielillä, -
mutta kun ulkopuolinen kuulee sen, hän ajattelee: "Hullujako nämä ovat?"
Nykypäivän kielellä.
Mutta jos joku profetoi, ulkopuolinen sanoo: "Jumala on teissä."
On mahtavaa, kun niin käy seurakunnissa mutta myös kadulla.
Näemme sitä.
Haastan itseäni. Kerran kysyin vaimoltani lupaa.
Oli vuosi 2008.
Kysyin, voinko mennä evankelioimaan kaduille 30 päiväksi.
En ollut kyllästynyt lähetysmatkoihin. Oli mahtavaa nähdä hedelmiä.
Ihmisiä pelastui kiertueilla kautta maailman.
Mutta kotona tuntui, että kaikki tapahtuu muualla.
Hankin rahaa matkalle Afrikkaan tai Israeliin.
Herra haastoi minua: "Vuodatan Henkeni Amerikassa."
Kävin ulkona 30 iltana peräkkäin.
Menin karaokebaariin ja lauloin laulun.
Yksi ystävä haastoi: "Sano mikrofoniin, että kuulet Jumalalta -
ja että jos joku haluaa kuulla, mitä Jumala sanoo, tule luoksemme.
Ellemme kuule, tarjoamme kahvit."
Eteemme muodostui jono. Kuin olisi lukenut heidän sähköpostejaan.
Sairauksia, elämän ongelmia.
Sain tiedonsanat eräästä nuoresta miehestä näyn muodossa.
Se oli voimallisimpia saamiani tiedonsanoja.
Sanoin: "Näen sinut menemässä punaisen postilaatikon luo.
Lähetät postikortteja perheenjäsenillesi.
Olet kirjoittanut postikortin isällesi, -
mutta et pysty pudottamaan sitä postilaatikkoon. Laitat sen taskuusi."
Mies sanoi: "Mistä tiesit?"
Kysyin, mitä se tarkoittaa. Hän sanoi: "Olen Saksasta.
Postilaatikot ovat siellä punaisia.
Kirjoitan aina postikortteja perheenjäsenilleni.
Minulla on yksi postikortti kirjoitettuna isälleni, -
mutta en pysty lähettämään sitä, koska olen vihainen hänelle."
Johdimme hänet anteeksiantoon ja vapautumiseen.
Hän täyttyi Pyhällä Hengellä kahvilassa. - Mahtavaa.
Herra tahtoo kohdata ihmisiä siellä, missä he ovat.
New age -kahvila. Jumala kosketti ja pelasti.
Kannattaa valmistautua. Rukoilemme katsojien puolesta pian.
Käymme pienellä katkolla.
Sen jälkeen rukoilemme sinun ja pyyntöjesi puolesta.
Pyydetään Pyhän Hengen kosketusta, katsoitpa tätä sairaalassa tai kotona.
Herra koskettaa sinua, missä oletkin.
Pidämme pienen tauon, ja jatkamme kohta.
Halleluja. Jatkamme täältä Mundayn ja Jenniferin kanssa.
On ollut voimallista kuulla, miten Herra on käyttänyt heitä -
ihmeiden palvelutyössä.
Jeesus koskettaa ihmisiä, missä he kulkevatkin. Kirkossa, kahvilassa.
On ihmeellistä nähdä, että Jumalan läsnäolo on kanssamme kaikkialla.
Se on mahtavaa Jeesuksessa. Hän kulkee kaikkialla.
Olemme nähneet, miten Herra parantaa ihmisiä lentokoneissa, -
ravintoloissa, kaikenlaisissa paikoissa.
Tahdon seuraavaksi keskustella jostain, mikä siunaa teitä.
Ohjelman loppupuolella rukoilemme eri asioiden, myös sairaiden puolesta.
Pysy kanavalla loppuun saakka.
Keskustellaan aiheesta, joka on tärkeä Jumalalle. Se on perhe.
Aiemmin tapana oli, että jumalanpalvelijat kiersivät maailmaa -
ja heillä oli isot palvelutehtävät.
Mutta heidän kotonaan asiat olivat sekaisin. Se on tosi surullista.
Se ei ole Jumalan tahto eikä sydän.
Teillä on vakaa avioliitto.
Kauanko olette olleet naimisissa? - Liki 16 vuotta.
Herra on siunannut teitä kahdella lapsella.
Heillä on jakaa viisautta avioliittoasioista ja perhe-elämästä.
Uskon, että se siunaa elämäänne.
Jennifer. Olet äiti ja teet palvelutyötä.
Millaista on yhdistää nämä kaksi -
ja nähdä Jumalan siunauksia niin kotona kuin seurakunnassakin?
Koen, että lapset ovat Herran perintöä ja siunaus Jumalalta.
Nähdä heidät jossain muussa valossa on täysin vastoin Herran sydäntä.
Hän siunaa ykseyttä, yhteyttä, kuten Isä, Poika ja Pyhä Henki.
He ovat yhdessä. Perhe. Mies ja vaimo ovat kuin Kristus ja seurakunta.
Lapset tulevat siihen sisälle.
Koituu siunauksia, kun luovuttaa koko elämän Herralle.
Ei vain palvelutehtävää ja työtä -
vaan avioliiton, lapset ja kodin.
Siinä on jotain, kun antaa itsensä ja nöyrtyy Herran edessä.
Luovuttaa Hänelle kaikki sydämen ja elämän alueet.
Kaiken, mikä koskettaa elämää.
Mielisuosio tulee yllesi, kun luovuttaa itsensä ja avioliiton Herralle.
Ehkä ette ole samaa mieltä kaikesta, mitä puoliso sanoo.
Teillä voi olla riitoja ja väittelyjä.
Tahdon sanoa, että jos annat sen Herralle -
ja varjelet rauhaa avioliitossa ja perheessä, -
saat siunauksen ja mielisuosion, joka on paljon parempi kuin voittaa väittely.
On paljon arvokkaampaa saada Jumalan mielisuosio -
kuin vaalia kaunaa tai katkeruutta puolisoa kohtaan.
Raamattu sanoo, että sopuisa elämä on siunattua.
Siunattua on se, että veljet sovussa asuvat.
Se pätee myös puolisoihin ja lapsiin.
Tulee siunata lapsia ja opettaa heitä oikealle tielle.
Kunnioittaa lapsia niin kuin kunnioittaa palvelutyötään.
Tai niin kuin kunnioittaa jotakuta silmäätekevää.
Kun kunnioittaa lapsia kuin kuningasta tai profeettaa, Jumala rakastaa sitä.
Hän osoittaa kunnian ja Hän siunaa sen, -
että on nöyrä sydämeltään ja sanoo: "Jumala, palvelen lapsia ja puolisoa.
Teen oikein kotona. Olen rauhantekijä. Vaellan rakkaudessa."
Tämän oppiminen vei minulta vuosia.
En väitä eläneeni täydellisesti, -
mutta olen oppinut tilanteiden ja koettelemusten kautta.
Sitä oppii omien kokemusten kautta.
Lopulta sitä antaa periksi.
Lakkaa vastustamasta sitä, mitä Jumala yrittää opettaa. Antautuu sille.
On tosi helppoa vaeltaa Jumalan mielisuosiossa.
Jumala antaa asioita pyytämättä. Asioita, jotka eivät tule mieleenkään.
Jumala antaa niitä, koska Hän haluaa siunata sinua, -
koska olet luovuttanut kaiken Hänelle.
Mahtavaa. Ylistys Herralle.
Munday on jumalanpalvelija, isä ja aviomies.
Mitä sanoisit saarnaajille, jotka on kutsuttu kaikkeen maailmaan -
ja joilla on perhe? Mitä neuvoja antaisit heille perhe-elämästä?
Usein lapsista tulee tyypillisiä saarnaajan lapsia.
Sitä pidetään heidän identiteettinään. "Pastorin poika." "Evankelistan poika."
Tahdon kääntää sen ylösalaisin.
He vaeltavat voimassa yhtä paljon kuin mekin.
On hauskaa antaa heidän löytää identiteettinsä Kristuksessa.
Aloimme ottaa lapsiamme mukaan rukouspalveluun.
He rukoilevat kanssamme.
Kun ihmiset tarvitsevat ihmeen, poikani Samuel ja tyttäreni Jennifer -
rukoilevat parantumisen puolesta. Muistan hyvin erään tapauksen.
Samuel rukoili tytön puolesta New Bernissä Pohjois-Carolinassa.
Tytöllä oli pullistuma lonkassa. Hän asetti kätensä tytön ylle -
ja käski sen parantua. Kehotin rukoilla Jeesuksen nimessä.
Hän sanoi: "Jeesuksen nimessä käsken pullistuman korjaantua."
Hän koki sen oikenevan. - Niin koki.
Se oli ihme tytölle, jolla oli ollut se koko ikänsä.
Ja poikani ei ikinä unohda sellaisia kokemuksia.
Hän tietää, ettei voima ole vain äidillä tai isällä.
Heilläkin on kutsumus.
Mielestäni seurakunnassa olemme tulossa aikaan, kuten Jeesus sanoi: -
Sallikaa lasten tulla tyköni, sillä sellaisten on taivasten valtakunta.
Jeesus oli lasten parissa.
Neuvon jumalanpalvelijoita -
kasvattamaan lapsia Herran nuhteessa ja antamaan heille alustan.
Anna katostasi tulla heidän lattiansa.
Tämä ei ole yhden miehen show. Jumala haluaa nostaa perheitä.
Ihmiset tekevät tätä kaikkialla. - Aamen.
Valtakunnan sukupolvi.
Kun Herra koskettaa lasta, uskon sen olevan todellinen kosketus Herralta.
Sitä ei ikinä unohda. Muistan aina, kun Herra kosketti minua lapsena.
Muistan yhä hetkiä, kun Pyhä Henki liikkui sydämessäni ja elämässäni.
Itkin Jumalan läsnäolossa. Muistan nuo hetket vieläkin.
On tärkeää, että lapset varttuvat Jumalan läsnäolossa.
Ei vain saarnaa maailmalla, vaan kotona on läsnäolo ja suosio.
Hienoa, että olette kokeneet sitä.
Koen voitelua rukoilla perheiden ja sairaiden puolesta.
Jos sinulla on taisteluja, Herra tahtoo koskettaa perhettäsi ja tuoda sovun, -
anteeksiannon ja rakkauden sekä paranemisen sairaille.
Ehkä sinulla on syöpä. Munday kertoi, miten neljännen asteen syöpä parani.
Ehkä sinulla on kasvain tai korvissasi on jokin ongelma.
Monia asioita. Mutta uskon, että täällä on voitelu.
Pyydän Jenniferiä johtamaan meidät rukoukseen perheiden, aviomiesten, -
vaimojen ja vanhempien puolesta ja Mundayta sairaiden puolesta.
Rukoillaan.
Mielelläni. Isä, kiitos jokaisesta katsojasta.
Ojentakaa kätenne kohti kuvaruutua.
Ottakaa tämä vastaan uskossa, -
että kun rukoilemme, Hengessä ei ole välimatkoja -
ja Pyhä Henki koskettaa, missä olettekin.
Saatte ihmeitä. Perheenne asiat muuttuvat täysin.
Kaikki vaikuttaa niiden parhaaksi, -
jotka rakastavat Jumalaa ja ovat kutsutut Hänen tarkoituksiinsa.
Isä, kiitos, että vuodatat Pyhän Hengen jokaisen katsojan ylle -
ja sinne, missä on rikkinäisyyttä, kipua ja sanojen tekemiä haavoja.
Vapautan heidät kaikista negatiivisista sanoista, jotka on puhuttu heitä -
tai heidän perhettään vastaan. Jotka on puhunut puoliso tai läheinen.
Murran jokaisen sanan. Murran sen voiman. Vapautan heidät.
Isä, kiitos. Julistan Jeesuksen nimessä ennalleen asettamista ja sopua.
Anna yhteyden henki sinne, missä on ollut kahtiajakoa ja hajaannusta.
Tuot yhteyttä äitien, isien ja lapsien välille.
Äitien ja poikien, isien ja poikien, -
äitien ja tytärten, tytärten ja isien välille.
Käännät poikien sydämet isien ja isien sydämet poikien puoleen.
Kiitos, että ihmeitä tapahtuu heidän elämässään Jeesuksen nimessä.
Jokainen paha henki ja sukukirous, -
me vapautamme heidät niistä Jeesuksen nimessä.
Irrotamme taivaan joukot ja enkelit, jotka kuulevat Jumalan äänen, -
tuomaan Jumalan mielisuosion, vapautumisen ja parantumisen -
siipiesi suojissa, Isä, Jeesuksen nimessä. Aamen.
Sairaiden puolesta.
Aamen. Rukoillessamme koin, että tätä katsoo joku, -
joka työskentelee lentokoneiden parissa.
Näin työtapaturman. Lentokoneen polttoaine poltti ihoasi.
Pyhä Henki tulee palovamman ylle.
Hän alkaa parantaa pahoja palovammojasi.
Näin toisen katsojan, miehen. Olit tapaturmassa rakennustyömaalla.
Kipsilevykasa putosi ja murskasi vasemman jalkasi.
Olet syönyt kipulääkkeitä.
Nouse ylös. Herra parantaa sinut.
Sinua parannetaan juuri nyt, missä ikinä katsotkin tätä.
Puhuimme aiemmin syövästä. Kuulin, että joku katsoja sanoi: -
"Jumala, puhu minulle sana." Se olet sinä.
Jollakin on neljännen asteen Hodgkinin tauti.
Jumala parantaa sinua nyt.
Käskemme jokaista syöpäsolua.
Käsken syöpäsolujen elinvoiman kuihtua ja kuolla.
Sinä jäät eloon ja todistat tästä, ja se muuttaa yhteisösi ja perheesi.
Rukoilen yhdessä sopien kaikkien katsojien kanssa, -
jotka ovat kärsineet demonisista kivun tai sairauden piinahengistä.
Ne voivat olla tauteja, kasvaimia tai mielen alueen piinaavia asioita.
Käskemme yhdessä sopien Jumalan lapsina -
jokaista häiriöhenkeä päästämään katsojat otteestaan.
Osa ei edes usko Jeesukseen. Hekin saavat ihmeen ja terveyden.
Joku katsoja on huumeiden vaikutuksen alaisena.
Pyhä Henki kutsuu sinut palvelutyöhön.
Hän tekee sinusta evankelistan melkein yhdessä yössä.
Alkoholisti-isäsi haavoitti sinua, kun olit pieni.
Olet paennut kipua huumeisiin ja alkoholiin.
Mutta Taivaan Isä rakastaa sinua. Hän on oleva Isäsi.
Hän opettaa sinua kulkemaan Poikansa Jeesuksen tiellä.
Aamen. Ylistys Herralle. Kiitos, Jeesus. Aamen.
Uskon, että Jumalan siunaus virtaa nyt koteihin -
ja koskettaa monia ympäri maailman. Kiitämme siitä Herraa.
Ota meihin yhteyttä. Lähetä todistuksia ja rukouspyyntöjä.
Haluamme kuulla sinusta. Olemme täällä sinua varten.
Munday ja Jennifer, kiitos, että olitte ohjelmassa. Olette aina tervetulleita.
Olette siunaus joka kerta. On ilo haastatella teitä.
Aika menee nopeasti.
Kiitos tosi paljon. Aamen.
Olette rakkaita. Pidetään yhteyttä. Osallistu järjestömme työhön.
Tarvitsemme rukousta ja lahjoituksia. Ottakaa yhteyttä!
Nähdään ensi kerralla. Jumalan siunausta!
HERÄTYKSEN LÄPIMURTO Hermes Falcao Jr.:n kanssa.
TUOMME EVANKELIUMIN KANSOILLE
PARANTUMISIA
PELASTUMISIA
IHMEITÄ
VAPAUTTA
KOE JEESUKSEN TOIMINTA
Suomennos: Marianne Tenetz